**Ministru kabineta noteikumu projekta**

**“Grozījumi Ministru kabineta 2018. gada 16. janvāra noteikumos Nr. 41 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma „Inovāciju granti studentiem” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts sagatavots ar mērķi:1. aktualizēt 1.1.1.3. pasākuma īstenošanas noteikumus, lai noteiktu otrās projektu iesniegumu atlases kārtas ieviešanas nosacījumus
2. samazināt 1.1.1.3. pasākuma pieejamo ERAF finansējumu, veicot ERAF finansējuma pārdali uz 1.1.1.1. pasākuma 3.atlases kārtas rezerves projektu finansēšanai.

Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2018. gada 16. janvāra noteikumi Nr. 41 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3. pasākuma "Inovāciju granti studentiem" īstenošanas noteikumi” (turpmāk – MK noteikumi Nr. 41) nosaka kārtību, kādā tiek īstenots 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" (turpmāk – SAM 1.1.1.) 1.1.1.3. pasākums „Inovāciju granti studentiem” (turpmāk – 1.1.1.3. pasākums). Tiek plānots, ka 2020.gada ceturtajā ceturksnī vai 2021. gada pirmajā ceturksnī tiks izsludināta 1.1.1.3. pasākuma otrā projektu iesniegumu atlases kārta (turpmāk – otrā atlases kārta), līdz ar to nepieciešams aktualizēt 1.1.1.3. pasākuma īstenošanas nosacījumus, tai skaitā ņemot vērā apzinātās un izdiskutētās potenciālo finansējuma saņēmēju vajadzības un iespējas, kā arī pirmajā atlases kārtā gūto pieredzi. Vienlaikus, lai veicinātu SAM 1.1.1. rādītāju sasniegšanu, daļa 1.1.1.3. pasākuma finansējuma nepieciešams novirzīt 1.1.1.1. pasākumam „Praktiskas ievirzes pētījumi”. Atbilstoši MK Noteikumu Nr.41 39.punktam 1.1.1.3.pasākuma ietvaros projektu īsteno līdz trim gadiem no dienas, kad projekta iesniedzējs noslēdzis vienošanos vai līgumu ar sadarbības iestādi, bet ne ilgāk kā līdz 2023. gada 30. novembrim. Pieņemot, ka otrās projektu iesniegumu atlases kārtas projektu īstenošana tiks uzsākta līdz ar 2021.gada II pusgadā, projektu vidējais īstenošanas ilgums ir 2 gadi. Projekta iesniegumus var iesniegt un uz finansējumu otrās atlases kārtas ietvaros pretendēt arī pirmās atlases kārtas finansējuma saņēmēji, t.sk. turpinot 1.1.1.3. pasākuma pirmajā atlases kārtā uzsākto Studentu inovāciju programmu (attīstīt esošās aktivitātes un/vai uzsākt jaunas aktivitātes). Ņemot vērā, ka pirmās atlases kārtas projektu īstenošana beidzas 31.03. - 08.09.2022, abu kārtu projektu īstenošana notikts paralēli. Gadījumā, ja viens un tas pats finansējuma saņēmējs paralēli īstenos projektus abās projektu atlases kārtās, projekta iesnieguma Studentu inovāciju programmas aprakstā ir nepieciešams skaidri nodalīt veicamās darbības un rezultātus 1. un 2. atlases kārtas projekta ietvaros, kā arī pamatot to pievienoto vērtību, balstoties uz projekta iesniedzēja veikto analīzi par 1.kārtas projektā īstenoto aktivitāšu plānošanu un ieviešanu. Projekta īstenošanā kā sadarbības partnerus var iesaistīt arī tās organizācijas, kas bija iesaistītas pirmās projektu atlases kārtas projekta īstenošanā. **I. 1.1.1.3. pasākuma īstenošanas nosacījumu aktualizācija**Ministru kabineta noteikumu projekts „Grozījumi Ministru kabineta 2018. gada 16. janvāra noteikumos Nr. 41 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma „Inovāciju granti studentiem” īstenošanas noteikumi”” (turpmāk – noteikumu projekts) paredz precizēt šādus ar 1.1.1.3. pasākuma īstenošanu saistītus aspektus:**1. Privātais finansējums un iznākuma rādītāji** Sākotnēji, izstrādājot 1.1.1.3. pasākuma īstenošanas nosacījumus, tika noteikts mērķis attiecībā uz privātā līdzfinansējuma piesaisti – 25% no kopējām attiecināmajām izmaksām, kas pārsniedza 1.1.1.3. pasākuma sākotnēji indikatīvi plānoto[[1]](#footnote-2) privāto finansējumu 9% apmērā no kopējām attiecināmajām izmaksām. Tāpat tika noteikts minimālais no komercsektora piesaistāmais privātā finansējuma apjoms 100 000 *euro* apmērā. Ņemot vērā 1.1.1.3. pasākuma pirmās projektu iesniegumu atlases kārtas projektu iesniedzēju grūtības ar privātā finansējuma piesaisti, tai skaitā izmaiņu likumā “Par iedzīvotāju ienākuma nodokli” dēļ, kas rezultējās ar mazāku projekta iesniegumu skaitu nekā tika sagaidīts (tika iesniegti 7 projekta iesniegumi, kuru plānotās izmaksas veidoja 57% no plānotā finansējuma pirmajai projektu iesniegumu atlases kārtai), kā arī ņemot vērā Covid-19 izraisītās krīzes sekas attiecībā uz komersantu iespējām ieguldīt privātos finanšu līdzekļus projekta īstenošanā, privātā līdzfinansējuma apjoms otrās atlases kārtas īstenošanai tiek samazināts līdz 15% no kopējām attiecināmajām izmaksām un minimālais no komercsektora piesaistāmais privātā finansējuma apjoms tiek samazināts līdz 50 000 *euro*. Minimālais no komercsektora piesaistāmais privātā finansējuma apjoms tika aprēķināts, ņemot vērā to, ka otrajā atlases kārtas ietvaros tiek samazināts gan projekta īstenošanas ilgums (vidēji 2 gadi), gan vienam projektam maksimāli pieejamais publiskais finansējums, kā arī ņemot vērā minimālā no komercsektora piesaistāmā privātā finansējuma procentuālo apjomu pret maksimāli pieejamo publisko finansējumu.

|  |  |  |
| --- | --- | --- |
|   | Maksimāli pieejamais publiskais finansējums | 4% no publiskā finansējuma |
| 1.kārta | 2 500 000 | 100 000 |
| 2.kārta | 900 000 | 36 000 |

Aprēķins izteikts kā vidējais aritmētiskais no 2 gadu projektam proporcionāli aprēķinātās summas no 100 000 euro un summas, kas ir atbilstoša 4% no 2.kārtas maksimāli pieejamā publiskā finansējuma, noapaļojot rezultātu uz apaļu skaitli, un aprēķins ir šāds:1. 100 000 *euro* / 3 gadi = 33 333,3 *euro* / gadā
2. 33 333 *euro* x 2 gadi = 66 666,6 *euro* / 2 gados
3. 900 000 euro \* 4% = 36 000 *euro*
4. (66 666,6 *euro* + 36 000 *euro*) / 2 = 51 333,3 *euro*
5. 51 333,3 *euro* ~ 50 000 *euro*

Piesaistāmā privātā finansējuma apmērs tika pārrunāts publiskā semināra laikā par 1.1.1.3. pasākuma 2.kārtas nosacījumiem un par to tika panākta vienošanās ar potenciālajiem projektu iesniedzējiem. Ņemot vērā to, ka jau pirmās atlases kārtas ietvaros tika sasniegts 1.1.1.3. pasākuma rādītāju pasē noteiktais iznākuma rādītājs i.1.1.1.f „Privātās investīcijas, kas papildina valsts atbalstu inovācijām vai pētniecības un izstrādes projektiem” (turpmāk – iznākuma rādītājs i.1.1.1.f) (rādītāju pasē: 3 128 000 *euro;* pirmās atlases kārtasprojektos: 3 209 558 *euro*), kā arī, veicot iznākuma rādītāja i.1.1.1.f izpildes analīzi, konstatēts, ka saistīto SAM 1.1.1. pasākumu ieviešanas rezultātā paredzama darbības programmā (turpmāk – DP) noteiktā iznākuma rādītāja i.1.1.1.f izpilde uz 128% no DP plānotā. Līdz ar to privātā līdzfinansējuma procentuālā apjoma samazinājums 1.1.1.3. pasākuma otrās atlases kārtas ietvaros nerada risku nesasniegt kopīgā SAM 1.1.1. iznākuma rādītāja i.1.1.1.f izpildi. Gadījumā, ja otrās atlases kārtas ietvaros piesaistītais privātais finansējums joprojām veicinās iznākuma rādītāja i.1.1.1.f. izpildi un pēc otrās atlases kārtas noslēgšanas tiks vērtēta faktiskā situācija un nepieciešamības gadījumā tiks rosināti grozījumi DP*Iznākuma rādītāja i.1.1.1.f plānotā izpilde*

|  |  |
| --- | --- |
| * + 1. SAM pasākums
 | Plānotā sasniedzamā vērtība |
| 1.1.1.1. pasākuma 1.,2.,3. un 4. kārta | 16 330 271 *euro* |
| 1.1.1.2. pasākuma 1.,2.,3. un 4. kārta | 897 429 *euro* |
| 1.1.1.3. pasākuma 1. kārta | 3 209 558 *euro*  |

Noteikumu projekts neparedz samazināt MK noteikumu Nr. 41 7.1.2. apakšpunktā noteikto iznākuma rādītāju „privātās investīcijas, kas papildina valsts atbalstu inovācijām vai pētniecības un izstrādes projektiem”, jo šobrīd MK noteikumos Nr.41 tas ir noteikts kā faktiskais pirmās projektu iesniegumu atlases kārtas ietvaros piesaistītais privātais finansējums. Noteikumu projekts paredz palielināt minēto rādītāju par otrās atlases kārtas ietvaros plānoto privāto līdzfinansējumu 801 297 *euro* apmērā. Tāpat, lai nodrošinātu, ka tiks sasniegts MK noteikumu Nr. 41 7.1.1. apakšpunktā noteiktais iznākuma rādītājs i1.1.1.ck (CO26) „To komersantu skaits, kuri sadarbojas ar pētniecības institūcijām (projekta īstenotājiem)” (turpmāk – iznākuma rādītājs i1.1.1.ck), noteikumu projekts paredz precizēt noteikto par katru piesaistīto komersantu piešķiramo publiskā finansējuma apmēru (32 203 *euro* par katru komersantu), kas aprēķināts atbilstoši Eiropas Reģionālās attīstības fonda (turpmāk – ERAF) finansējuma atlikumam un komersantu skaitam, kas ir jāpiesaista otrās atlases kārtas ietvaros:1. Otrās kārtas ietvaros nepieciešamais piesaistīto komersantu skaits: 255 – 114 = 141 komersants;
2. 4 540 684 (2.k. pieejamais ERAF finansējums) / 141 = 32 203 *euro* par vienu komersantu.

Komersants, kurš kā sadarbības partneris iesaistījās pirmās projektu atlases kārtas projekta īstenošanā, var iesaistīties arī otrās projektu atlases kārtas projekta īstenošanā un katras kārtas ietvaros komersants tiek uzskaitīts kā unikālais iznākuma rādītājs. Ņemot vērā iepriekš minēto, nepieciešams veikt grozījumus MK noteikumu Nr. 41 9. punktā, precizējot 1.1.1.3. pasākuma kopējā attiecināmā finansējuma, ERAF finansējuma un privātā līdzfinansējuma apmēru, precizēt 7.1.2. apakšpunktā noteikto iznākuma rādītāja vērtību, precizēt 11. punktu un papildināt MK noteikumus Nr. 41 ar 111. punktu par ERAF finansējuma intensitāti, kā arī precizēt 40. punktu, nosakot privātā finansējuma procentuālo apjomu otrās kārtas ietvaros, un precizēt 41. punktu, samazinot minimālā privātā finansējuma apjomu, kas tiek piesaistīts no komercsektora. Tāpat tiek precizēts MK noteikumu Nr. 41 44. punkts, precizējot piešķiramo publiskā finansējuma apjomu par katru piesaistīto komersantu. **2. Viena projekta iesnieguma maksimālais publiskais attiecināmais finansējums**Ņemot vērā pieejamo publiskā finansējuma atlikumu otrās atlases kārtas īstenošanai, viena projekta iesnieguma publiskā attiecināmā finansējuma ierobežojums tika samazināts no 2 500 000 *euro* uz 900 000 *euro*, lai nodrošinātu lielāku finansējuma saņēmēju loku (precizēts MK noteikumu Nr. 41 29. punkts). Pirmajā atlases kārtā iesniegto projekta iesniegumos pieprasītais ERAF finansējums 3 gadiem bija no 300 000 līdz 2 499 000 *euro*; 2 gados proporcionāli: no 200 000 *euro* līdz 1 666 667 *euro*, vidēji projektos 1 075 302 *euro*. Atbilstoši iespējamais atbalstīto projekta iesniegumu skaits 2.atlases kārtā, ņemot vērā 1.kārtas projektu vidējo ERAF izmaksas: 4 540 684 *euro* / 1 075 302 *euro* = 4,2 Ņemot vērā to, ka pirmajā atlases kārtā daļai potenciālo projekta iesniedzēju jau ir Studentu inovāciju programmas īstenošanas iestrādnes, kā rezultātā otrās kārtas attiecīgo projektu īstenošanai iespējams būs nepieciešams mazāks finansējums, kā arī, lai nodrošinātu lielāku finansējuma saņēmēju skaitu, maksimālais pieejamais publiskā finansējuma apjoms noteikts tā, lai tas pietiktu vismaz 5 projekta iesniedzējiem ar maksimāli pieļaujamo publisko finansējumu:1. 4 540 684 *euro* / 5 (projekta iesniedzēji) = 908 137
2. 908 137 ~ 900 000 *euro*

Tāpat, ņemot vērā, ka ir sagaidāmi projekta iesniegumi arī par mazāku finansējumu (2.kārtā minimālais projekta ERAF finansējums ir 283 333 *euro*) , indikatīvi tiek plānots, ka tiks iesniegti 5-8 projektu iesniegumi.Viena projekta iesnieguma maksimālais publiskais attiecināmais finansējuma precizējums neietekmē iznākuma rādītāju izpildi, jo i.1.1.1.f izpilde ir atkarīgs no kopējā publiskā finansējuma apjoma nevis no projekta iesniegumu skaita, bet i1.1.1.ck izpildes nodrošināšanai paredzēts nosacījums par katra piesaistīto komersantu piešķiramo publiskā finansējuma apmēru (32 203 euro par katru komersantu). Par iespējamu 2.kārtas projektu iesniegumu atlases rezultātā radušos finanšu ietaupījumu izlietojumu, IZM lems, ievērojot MK aktuālos lēmumus.**3. Projekta atbalstāmo darbību īstenošanas uzsākšana**Ņemot vērā to, ka 1.1.1.3. pasākuma ietvaros projektus var īstenot ne ilgāk kā līdz 2023. gada 30. novembrim (pirmajā atlases kārtā projektus var īstenot līdz 3 gadiem, savukārt otrajā atlases kārtā projektu īstenošanas ilgums ir līdz 2 gadiem), laicīga projektu uzsākšana ir būtiska projekta mērķu sasniegšanai un darbību izpildei. Lai to nodrošinātu, noteikumu projekts paredz nosacījumu, kas nosaka, ka finansējuma saņēmējs nodrošina atbalstāmo darbību īstenošanas un iepirkumu veikšanas uzsākšanu ne vēlāk kā pirmajā ceturksnī pēc tam, kad noslēgts līgums vai vienošanās par projekta īstenošanu. Nosacījuma iekļaušana MK noteikumos nr.41 labvēlīgi ietekmēs potenciālo finansējuma saņēmēju projekta īstenošanas izpildi, mazinot projekta finansējuma neapguves risku.**4. Projekta tiešo attiecināmo izmaksu attiecināšanas brīdis**Lai nodrošinātu labāku izmaksu nepārklāšanās izsekojamību un novērstu dubultfinansējuma risku, noteikumu projekts paredz nosacījumu, ka otrās atlases kārtas izmaksas tiks attiecinātas no projekta iesnieguma iesniegšanas dienas.**5. Tehniski precizējumi** Svītrots 10. punkts, kas vairs nav aktuāls, ņemot vērā to, ka Eiropas Komisijas lēmums par prioritārajam virzienam "Pētniecība, tehnoloģiju attīstība un inovācijas" ERAF noteiktā snieguma ietvara izpildi tika pieņemts un snieguma rezerve tika piešķirta. Lai nodrošinātu vienotu izpratni par to, ka viens un tas projekta iesniedzējs var pretendēt uz finansējumu abu 1.1.1.3. pasākuma atlases kārtu ietvaros, papildināts MK noteikumu Nr. 41 23. punkts, precīzāk definējot, ka projekta iesniedzējs katras 1.1.1.3. pasākuma atlases kārtas ietvaros iesniedz vienu projekta iesniegumu.Tā kā 1.1.1.3. pasākuma pirmās projektu iesniegumu atlases kārtas un otrās atlases kārtas nosacījumi paredz līdzīgu mērķauditoriju un atbalstāmās darbības, MK noteikumu Nr. 41 20. punktā un 25. punktā tika iekļauts papildinošs skaidrojums par demarkāciju un sinerģiju 1.1.1.3. pasākuma pirmās un otrās atlases kārtas ietvaros. Lai mazināto administratīvo slogu projekta iesniedzējam un sadarbības partneriem (piemēram, vairākkārtīgu finansējuma pārskaitījumu veikšana starp finansējuma saņēmēja un sadarbības partneru kontiem), precizēts MK noteikumu Nr. 41 43. punkts, paredzot, ka otrās atlases kārtas ietvaros visu projekta īstenošanai nepieciešamo privāto finansējumu finansējuma saņēmējs var nodrošināt projekta īstenošanas laikā un līdz ar to uz līguma par projekta īstenošanu slēgšanas brīdi Inovāciju fondā nav obligāti jābūt 33 - 50% no privātā līdzfinansējuma apjoma. **II. Samazināt 1.1.1.3. pasākuma ERAF finansējumu par 1 062 000 *euro*,** **veicot ERAF finansējuma pārdali** no 1.1.1.3. pasākumauz 1.1.1.1. pasākumu "Praktiskas ievirzes pētījumi" (turpmāk – 1.1.1.1. pasākums) trešās atlases kārtas projektu īstenošanai, kas iekļauti rezerves projektu sarakstā. Ministru kabineta 2016. gada 12. janvāra noteikumi Nr. 34 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.1. pasākuma "Praktiskas ievirzes pētījumi" īstenošanas noteikumi" (turpmāk – MK noteikumi Nr. 34) nosaka kārtību, kādā tiek īstenotas 1.1.1.1. pasākuma četras projektu iesniegumu atlases kārtas. 1.1.1.1. pasākumam plānotais kopējais attiecināmais publiskais finansējums ir ne mazāk kā 97 274 601 *euro*, ko veido ERAF finansējums ne mazāk kā 84 020 931 *euro* apmērā un nacionālais publiskais valsts budžeta līdzfinansējums ne mazāk kā 13 253 670 *euro* apmērā. Trešajā projektu iesniegumu atlases kārtā pieejamais kopējais attiecināmais publiskais finansējums ir ne mazāk kā 17 302 940 *euro*, ko veido ERAF finansējums ne mazāk kā 13 638 980 *euro* apmērā un valsts budžeta finansējums ne mazāk kā 3 663 960 *euro* apmērā. Pirms tika uzsākta 1.1.1.3. pasākuma otrās atlases kārtas īstenošanas nosacījumu izstrāde, tika nolemts 1.1.1.3. pasākuma ietvaros neapgūto finansējumu, kas izveidojies sakarā ar līguma par projekta īstenošanu laušanu, novirzīt 1.1.1.1. pasākuma rezerves projektu finansēšanai. 1.1.1.1. pasākuma rezerves projektu sarakstā iekļauti projektu iesniegumi, kas kvalificējās atbalsta saņemšanai, bet tika noraidīti nepietiekama finansējuma dēļ, un sniedz ieguldījumu iznākuma rādītāja „Jaunu produktu un tehnoloģiju skaits, kas ir komercializējamas un kuru izstrādei sniegts atbalsts projekta ietvaros” izpildē. Ņemot vērā iepriekš minēto, nepieciešams veikt grozījumus MK noteikumu Nr. 41 9. punktā, precizējot 1.1.1.3. pasākuma kopējā attiecināmā finansējuma, ERAF finansējuma un privātā līdzfinansējuma apmēru.Lai nodrošinātu korektas un visām ES fondus uzraugošajām iestādēm izsekojamas finansējuma pārdales 1.1.1.SAM ietvaros, IZM kā ES fondu atbildīgā iestāde pirms katras finanšu atlikumu pārdales ar oficiālu vēstuli informē vadošo iestādi un sadarbības iestādi par pārdalāmā finansējuma apmēru un sadalījumu pa finansējuma avotiem, finanšu atlikuma rašanās iemesliem un attiecīgajiem SAM pasākumiem.Noteikumu projektam nav ietekmes uz 1.1.1.3. pasākuma pirmajā projektu iesniegumu atlases kārtā īstenotajiem projektiem. Noteikumu projekts labvēlīgi ietekmēs 1.1.1.3. pasākuma projektu īstenošanu, nodrošinot atbilstošus nosacījumus otrās atlases kārtas īstenošanai un iznākuma rādītāju vērtību sasniegšanai. Vienlaikus ar noteikumu projektu tiks radīta labvēlīga ietekme SAM 1.1.1. iznākuma rādītāju sasniegšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Izglītības un zinātnes ministrija. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē atbildīgo iestādi – Izglītības un zinātnes ministriju, sadarbības iestādi – Centrālo finanšu un līgumu aģentūru un projekta iesniedzējus – augstākās izglītības institūcijas (1.1.1.3. pasākums) un zinātniskās institūcijas (1.1.1.1. pasākums). |
| 2. | Tiesiskā regulējuma ietekme uz tautsaimniecību un administratīvo slogu | Tiks nodrošināta atbilstošu nosacījumu izstrāde 1.1.1.3. pasākuma otrās atlases kārtas īstenošanai un nodrošināts finansējums 1.1.1.1. pasākuma projektu īstenošanai. Sabiedrībai un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izglītības un zinātnes ministrija plāno virzīt grozījumus MK noteikumos Nr. 34., tai skaitā atbilstoši palielinot 1.1.1.1. pasākuma finansējumu, lai nodrošinātu papildu finansējuma piešķiršanu trešās atlases kārtas projektu īstenošanai, kas iekļauti rezerves projektu sarakstā.  |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem bija iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas ievietots Izglītības un zinātnes ministrijas tīmekļa vietnē [www.izm.gov.lv](http://www.izm.gov.lv).Pēc noteikumu projekta spēkā stāšanās potenciālajiem 1.1.1.3. pasākuma finansējuma saņēmējiem tiks nosūtīta oficiāla informatīva vēstule par grozījumiem 1.1.1.3. pasākuma īstenošanā, kas atrunāti noteikumu projektā.  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi esf@izm.gov.lv.2020. gada 17. jūlijā Izglītības un zinātnes ministrija rīkoja diskusijas par 1.1.1.3. pasākuma otrās atlases kārtas ieviešanas nosacījumiem, kuru ietvaros potenciālie projektu iesniedzēji varēja izteikt savu viedokli par plānotajām izmaiņām, kā arī pēc diskusijas tika aicināti izteikt savu viedokli, nosūtot elektroniski uz inese.kasurina@izm.gov.lv un ilze.sile@izm.gov.lv.  |
| 3. | Sabiedrības līdzdalības rezultāti | Izglītības un zinātnes ministrija 2020. gada 31. martā saņēma vēstuli Nr. 04000-2.2.2-e/206 "Par SAM 1.1.1.3. “Inovāciju granti studentiem” 2. kārtu" no Rīgas Tehniskās universitātes, kurā deviņas augstākās izglītības iestādes (Rīgas Tehniskā universitāte, Latvijas Universitāte, Ventspils Augstskola, Liepājas Universitāte, Latvijas Jūras akadēmija, Rīgas Stradiņu universitāte, Banku augstskola, Daugavpils universitāte, Rēzeknes Tehnoloģiju akadēmija) sniedza priekšlikumus par 1.1.1.3. pasākuma otrās atlases kārtas īstenošanas nosacījumiem. Augstākās izglītības iestāžu pārstāvju komentāri un priekšlikumi tika izvērtēti un iespēju robežās ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Izglītības un zinātnes ministrija, sadarbības iestādes funkcijas – Centrālā finanšu un līgumu aģentūra, 1.1.1.3. pasākuma finansējuma saņēmēji – augstākās izglītības iestādes, 1.1.1.1. pasākuma finansējuma saņēmēji - zinātniskās institūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.Projekta izpilde nodrošināma pieejamo cilvēkresursu ietvaros. |
| 3. | Cita informācija | Nav. |

|  |  |
| --- | --- |
| Izglītības un zinātnes ministre  |  I. Šuplinska |
|  |  |

Izglītības un zinātnes ministre I. Šuplinska

Vīzē:

V​alsts sekretāra

pienākumu izpildītājs J. Volberts

Kašurina 67047977

Inese.Kasurina@izm.gov.lv

1. Darbības programmas “Izaugsme un nodarbinātība” papildinājuma 1.pielikums – Indikatīvs specifisko atbalsta mērķu un to pasākumu ieviešanas laika grafiks un finansējums: <https://www.esfondi.lv/arhivs-9> [↑](#footnote-ref-2)